मात्र पैघ-पैघ योजना बना लेब आ क्रियान्वयन करय लेल तत्परता नहि देखायब.... तखन अहाँ कहियो सफल नहि भऽ सकब। आर, योजना सेहो छोट, लक्ष्य सेहो छोट आ बिना कोनो किन्तु-परन्तु सीधा क्रियान्वयन करब शुरू करू, सफलता भेटब सुनिश्चित अछि।
 पिछला १ दिसम्बर बंगलौर केर कोरमंगला मे ७ गोटे बैसिकय अपन मिथिलाक जन-जन केँ जोड़बाक एकटा नव तरीका सोचैत छथि आर ठीक ऐगला वीकेन्ड सँ योजना पर चलबाक महत्वपूर्ण कार्य आरम्भ कय दैत छथि। जेना कि पहिने कहने छी - मैथिल अड्डा लाभार्जन हेतु बनल एक सोशियो-इकोनोमिकल ओर्गनाइजेशन थिक। एकर लाभ मैथिली-मिथिला लेल समर्पित होयत। पहिल बैसार सँ मैथिल अड्डा ३६०० टका केर व्यवसाय कयलक आ २०% मुनाफा 'मिथिलाकोष' मे जमा भऽ गेल। टको सँ पैघ पूँजी लोकमानस मे मातृभूमि लेल समर्पण करबाक आ एकजूटताक भाव एबाक काज होबय लागल। ७ सँ बढिकय १२ पर संख्या पहुँचि गेल। आर, एहि तरहें उद्यमशीलता मे सेहो मैथिली-मिथिला अपन युनिक पैटर्न पर एकटा नीक 'स्टार्टअप' आरम्भ कय लेलक। जतेक बढैत चलब, ततेक मस्तिष्क आ कार्यदक्षता बढैत जायत, यैह मिथिला लेल कहियो नहि मेटाय वला पूँजी ठाढ करत।
 फिलहाल जुड़ने के लिये आप इस पेज को लाइक करें, अपने मित्रों से शेयर भी करें। यदि आप इस मुहिम में हमारे साथ जुड़ना चाहते हैं तो अपना व्हाट्सअप नंबर भी कमेन्ट बौक्स में जरूर दें।
 हरिः हरः! ! 